

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. december 11-i rendes ülésére

**Tárgy: Előterjesztés** **a Városgazda Kft. pénzügyi kérelméről**

|  |  |
| --- | --- |
| **Előterjesztő:** | Lengyel Endre polgármester |
| **Előterjesztést készítette:** | Kasziba Sándor osztályvezető |
| **Az előterjesztés előzetesen egyeztetve:** | Ördögh Edit alpolgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | - |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű/**minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Kérelem |

Jánoshalma, 2025. december 11.

**Tisztelt Képviselő-testület!**

A Városgazda Kft. a mellékelt kérelemmel fordult az Önkormányzathoz.

Lényege, hogy kérelme szerint a működéséhez legalább 5.000.000, - Ft-ra lenne szüksége.

Kérelme szerint jelenleg 6.430.000, - Ft áll rendelkezésére.

A tudott számlatartozása és bérterhei 8.639.242, - Ft és még kb. 1.700.000, - Ft egyéb költségre számít, ez így összesen 10.339.424, - Ft.

A két tétel különbsége 3.909.424, - Ft.

A mai döntések szerint a sportpályán lévő talajvizes kutak és napelemes rendszer megvételére 2.546.000, - Ft-ot biztosítunk, így tehát még 1.363.424, - Ft-ot szükséges biztosítani a Kft. részére.

Az állati hullagyűjtő telep önkormányzati üzemeltetésbe vételéhez szükséges egy gépjárművet üzemeltetni, ami jelenleg is biztosított a feladat ellátáshoz. Ez egy SEAT INCA tgk., melynek nettó forgalmi értéke 400.000, - Ft+áfa, valamint a telepen van egy kamera rendszer, melynek jelenlegi könyv szerinti értéke 90.585, - Ft+áfa. Ezeket javasoljuk megvásárolni a Kft-től.

Fentieket összegezve a 2025-ös évre a Kft. feladatellátásához még **872.839, - Ft** szükséges.

A januári számlái kifizetéséhez további forrásra van szüksége. Mivel a januári Képviselő-testületi ülés a hónap végén van, ezért célszerű további forrást biztosítani a Kft. részére.

A Kft. könyveiben szerepel a karbantartás részleg soron udvari burkolat felújítás, melyet át kell vennie az Önkormányzatnak. Könyv szerinti értéken ez 14.907.409 Ft (tárgyi adómentes). A 2025. évben 4.907.409, - Ft, a 2026. évben 10.000.000, - Ft értékben vásárolná meg az Önkormányzat a burkolat felújítást.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

1. **sz. Határozati javaslat:**

Jánoshalma Városi Önkormányzat Képviselő-testülete az alábbi eszközöket vásárolja meg a Városgazda Kft-től:

* SEAT INCA 1.9 Cargo 400.000,- Ft+áfa
* Kamerarendszer (állati hullagyűjtő telep) 90.585,- Ft+áfa

A Képviselő-testület hozzájárulását adja a Városgazda Kft-nek, hogy a feladatellátáshoz szükséges eszközöket a fenti árakon értékesítse az Önkormányzat részére.

A Képviselő-testület felkéri a polgármestert, a szükséges intézkedések megtételére.

**Felelős:** Lengyel Endre polgármester

**Határidő:** 2025. december 22.

**Fedezet:** iparűzési adó többletbevétel

1. **sz. Határozati javaslat:**

Jánoshalma Városi Önkormányzat Képviselő-testülete a Városgazda Kft. karbantartás során lévő burkolat felújítást 14.907.409, - Ft (tárgyi adómentes) értékben megvásárolja a Városgazda Kft-től.

A Képviselő-testült a 2025. évben iparűzési adó többletbevételből 4.907.409, - Ft fedezetet biztosít, a fennmaradó 10.000.000, - Ft fedezetet a 2026. évi költségvetésében biztosítja.

A Képviselő-testület hozzájárulását adja a Városgazda Kft-nek, hogy a feladatellátáshoz szükséges eszközt a fenti áron értékesítse az Önkormányzat részére.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 4.907409, - Ft tekintetében 2025. december 22.

10.000.000, - Ft tekintetében 2026. január 31.

**Fedezet:** 4.907409, - Ft tekintetében iparűzési adó többletbevétel 10.000.000, - Ft tekintetében 2026. évi költségvetés